**PASLAUGŲ VIEŠOJO PIRKIMO–PARDAVIMO SUTARTIS**

2024 m. d. Nr.

Vilnius

**Lietuvos Respublikos vidaus reikalų ministerija** (toliau – **VRM, perkančioji organizacija**), atstovaujama ministerijos kanclerės Jovitos Petkuvienės, **Policijos departamentas prie Lietuvos Respublikos vidaus reikalų ministerijos** (toliau – **PD**), atstovaujamas vyriausiojo patarėjo Romualdo Voišnio, veikiančio pagal Lietuvos policijos generalinio komisaro 2023 m. gruodžio 29 d. įsakymą Nr. 5-V-1036 (toliau bendrai – **Klientai**) ir **UAB „Spinter tyrimai“** (toliau – **Paslaugų teikėjas**), atstovaujama direktorės Raimondos Mikalajūnaitės, toliau kartu ar atskirai vadinamos Šalimis, vadovaudamiesi Išteklių agentūros prie Lietuvos Respublikos vidaus reikalų ministerijos Supaprastintų viešųjų pirkimų komisijos 2024 m. birželio 21 d. posėdžio protokolu Nr. P-TVŪD-47 ir atsižvelgdami į Klientų sudarytą 2024 m. kovo 19 d. bendradarbiavimo susitarimą Nr. 1S-90, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

1. **SUTARTIES DALYKAS**
   1. Paslaugų teikėjas įsipareigoja Sutartyje nustatyta tvarka ir sąlygomis suteikti dviejų gyventojų apklausų apie viešojo saugumo būklės ir teisėsaugos institucijų darbo vertinimą atlikimo paslaugas (toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties priedas), o Klientai Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.
2. **SUTARTIES KAINA IR ATSISKAITYMO TVARKA**
   1. Bendra Sutarties kaina (už abi apklausas) – **47 069,00 Eur(keturiasdešimt septyni tūkstančiai šešiasdešimt devyni eurai nulis centų)**, įskaitant pridėtinės vertės mokestį (toliau – PVM). Sutarties kaina (už abi apklausas) be PVM – 38 900,00 Eur. Detalios paslaugų kainos (įkainiai):

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Vnt.** | **Kaina Eur, be PVM** | **PVM** | **Kaina Eur su PVM** |
| 2.1.1. | Gyventojų apklausa apie viešojo saugumo būklės ir teisėsaugos institucijų darbo vertinimą 2024 m. | 1 | 19 450,00 | 4084,50 | 23 534,50 |
| 2.1.2. | Gyventojų apklausa apie viešojo saugumo būklės ir teisėsaugos institucijų darbo vertinimą 2025 m. | 1 | 19 450,00 | 4084,50 | 23 534,50 |
| Iš viso: | | | | | **47 069,00** |

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų (jų dalies) perdavimas ir priėmimas įforminamas paslaugų perdavimo–priėmimo aktu, kuris pasirašomas Paslaugų teikėjo ir Klientų, kai Paslaugų teikėjas suteikia paslaugas (jų dalį), nurodytas atitinkamai Sutarties 2.1.1 ir 2.1.2 papunktyje, ir tik dėl tokių paslaugų, kurios atitinka Sutartyje ir Sutarties priede nurodytus reikalavimus. Šalių pasirašytas paslaugų priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas (jų dalį) Klientai su Paslaugų teikėju atsiskaito mokėjimo pavedimu pagal kainas, nurodytas atitinkamai Sutarties 2.1.1 ir 2.1.2 papunkčiuose, pinigus pervesdami į Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos faktūros gavimo dienos. Klientas VRM Paslaugų teikėjui už Sutarties 2.1.1 papunktyje nurodytas paslaugas perveda 11 484,80 Eur (vienuolika tūkstančių keturis šimtus aštuoniasdešimt keturis eurus aštuoniasdešimt centų), Klientas PD – 12 049,70 Eur (dvylika tūkstančių keturiasdešimt devynis eurus septyniasdešimt centų), už Sutarties 2.1.2 papunktyje nurodytas paslaugas Klientas VRM perveda 11 484,80 Eur (vienuolika tūkstančių keturis šimtus aštuoniasdešimt keturis eurus aštuoniasdešimt centų), Klientas PD – 12 049,70 Eur (dvylika tūkstančių keturiasdešimt devynis eurus septyniasdešimt centų). Paslaugų teikėjas PVM sąskaitą faktūrą / sąskaitą faktūrą VRM ir PD turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientai turi teisę nevykdyti mokėjimo.

2.6. Sutarties kaina/paslaugų kainos (įkainiai) Sutarties galiojimo laikotarpiu gali būti perskaičiuojama (-os) (didinama (-os) ar mažinama (-os):

2.6.1. pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų kainoms (įkainiams). Šalims raštu susitarus ir ne vėliau kaip iki paslaugų perdavimo–priėmimo akto pasirašymo dienos, perskaičiuojama tik ta Sutarties kainos dalis/paslaugų kainų (įkainių) dalis, kuriai/ioms turėjo įtakos PVM tarifas ir tik pasikeitusio mokesčio dydžiu. Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Klientus raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų kainoms (įkainiams). Klientai taip pat turi teisę inicijuoti Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų kainos (įkainiai) bei šio perskaičiavimo įsigaliojimo sąlygos;

2.6.2. Įkainiai Sutarties galiojimo laikotarpiu gali būti peržiūrimi tokia tvarka:

2.6.2.1. bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.6.2.3. punkte, padidėja arba sumažėja daugiau kaip 5 procentais (-us). Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.6.2.2. Šalys privalo susitarime dėl įkainių perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės Sutarties vertę.

2.6.2.3. Nauji įkainiai apskaičiuojami pagal formulę:

,kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą („Vartojimo prekės ir paslaugos“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

(proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo prekių ir paslaugų indeksas („Vartojimo prekės ir paslaugos“).

Indpradžia – laikotarpio pradžios datos (mėnesio) Vartojimo prekių ir paslaugų kainų indeksas (Vartojimo prekės ir paslaugos). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.6.2.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

2.6.2.5 Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.6.2.6 Šalis, inicijuojanti Sutarties įkainių perskaičiavimą, informuoja kitą Šalį raštu apie pageidavimą perskaičiuoti įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties įkainius, egzistavimą.

2.6.2.7 Įkainio perskaičiavimas taikomas tik tai Paslaugų daliai (toms Paslaugoms), kurios Pirkėjo dar nebuvo apmokėta (-os). Už Paslaugas, atliktas iki susitarimo dėl Paslaugų įkainių perskaičiavimo pasirašymo dienos, Pirkėjas apmoka taikant iki tol galiojusius Paslaugų įkainius, o už Paslaugas, užsakytas (atliktas) po susitarimo pasirašymo dienos, Tiekėjui bus apmokama taikant naujus Paslaugų įkainius.

2.6.2.8 Perskaičiuoti įkainiai įforminami susitarimu prie šios Sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.

2.7. Sutarties kainos/paslaugų kainų (įkainių) perskaičiavimas dėl kitų mokesčių pasikeitimo nebus atliekamas.

2.8. Sutarties kainai apskaičiuoti taikomas kainodaros būdas: fiksuota kaina.

1. **ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties priede nustatyta tvarka, sąlygomis ir terminais teikti Sutarties ir Sutarties priedo reikalavimus atitinkančias paslaugas nuo Sutarties įsigaliojimo dienos iki:

3.1.1.1. 2024 metų gyventojų apklausą apie viešojo saugumo būklės ir   
teisėsaugos institucijų darbo vertinimą atlikti iki 2024 m. gruodžio 13 d.;

3.1.1.2. 2025 metų gyventojų apklausą apie viešojo saugumo būklės ir   
teisėsaugos institucijų darbo vertinimą atlikti iki 2025 m. gruodžio 13 d.

3.1.2. tinkamai ir faktiškai suteikus paslaugas (jų dalį), pateikti Klientams pasirašytą paslaugų perdavimo–priėmimo aktą bei PVM sąskaitą faktūrą;

3.1.3. perdavimo–priėmimo aktu perduoti Klientams nuosavybės teises ir visas išimtines autoriaus turtines teises, nustatytas Lietuvos Respublikos autorių teisių ir gretutinių teisių įstatymo 15 straipsnio 1 dalyje, į visus Sutartyje nurodytus reikalavimus atitinkančius, Sutarties vykdymo metu atsiradusius, autorių teisių objektus, visam turtinių teisių galiojimo terminui ir neribodamas teritorijos nuo perdavimo–priėmimo akto pasirašymo dienos;

3.1.4. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Klientų paskirtais atstovais palaikymą, ir apie jį raštu informuoti Klientus;

3.1.5. nedelsdamas raštu informuoti Klientus:

3.1.5.1. jei laiku negali suteikti paslaugų;

3.1.5.2. apie pasikeitusius savo rekvizitus, teisinį statusą, paskirtą atstovą.

3.1.6. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.7. gavęs Sutarties 3.2.3 papunktyje numatytą Klientų raštišką atsisakymą priimti paslaugas, per Klientų nurodytą terminą įgyvendinti Klientų reikalavimą, nurodytą Sutarties 4.2.2 papunktyje;

3.1.8. užtikrinti, kad visą Sutarties galiojimo laikotarpį paslaugas teiks pasiūlyme nurodytas ir Sutarties reikalavimus atitinkantis specialistas. Paslaugas teikiantis specialistas gali būti keičiamas tik gavus rašytinį Klientų sutikimą. Keičiamas specialistas turi atitikti šio papunkčio lentelėje nurodytus reikalavimus ir patirtis turi atitikti pasiūlyme nurodyto keičiamo specialisto kvalifikaciją ir patirtį:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 3.1.8.1. | Paslaugų teikėjas Sutarties vykdymui privalo turėti ne mažiau kaip nurodyta kvalifikuotų specialistų, kurie atitiktų žemiau nurodytus reikalavimus:  Paslaugų teikėjo pasiūlytas **projektų vadovas** (ne mažiau kaip 1 specialistas) turi atitikti šiuos reikalavimus:  - yra vadovavęs bent vienam viešosios nuomonės tyrimui, kuris buvo atliktas tiesioginio interviu būdu respondento namuose, taikyta daugiapakopė tikimybinė atranka ir kurio metu buvo apklausta ne mažiau kaip 2100 Lietuvos gyventojų, ne mažiau kaip 100 Lietuvos vietovių (atrankos taškų). (Jeigu sutarties metu atliekami keli tyrimai, imami tik vieno tyrimo duomenys).  - turi turėti aukštąjį universitetinį arba jam prilygstantį (ne mažesnį kaip magistro ar jam prilyginamą kvalifikacinį laipsnį) sociologijos ar psichologijos išsilavinimą. | Pateikiami dokumentai, įrodantys atskirai specialisto (-ų) reikalaujamą kvalifikaciją, patirtį, pagal tai kokie reikalavimai atitinkamam specialistui yra keliami:  1) Paslaugų teikėjo siūlomų specialistų sąrašas *(Pirkimo dokumentų bendrųjų sąlygų „1 TVŪD PD BS“ 15.4 punkte nurodytu atveju užpildyti 2 lentelę dokumente „6 TVŪD PD FK“ Forma kvalifikacijai (FK)),* nurodant:  a) poziciją į kurią siūlomas, ir kurio specialisto reikalavimus atitinka siūlomas specialistas.  b) kiekvieno siūlomo specialisto patirties, vykdant reikalavimuose nurodytas veiklas, aprašymas (vykdytos sutarties pavadinimas, sutarties aprašymas, užsakovas, sutarties pradžia ir pabaiga, nurodant metus ir mėnesį, eksperto vykdytos veiklos aprašymas).  Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį. Laikoma, kad sutarčių/projektų yra įvykdytas, galutinis rezultatas pasiektas, kai yra suteiktos pagrindinės paslaugos.  2) dokumentas/ai, patvirtinantys specialisto išsilavinimą;  3) dokumentas /ai, patvirtinantis/tys, specialisto esamus santykius su Paslaugų teikėju. Jei specialistas yra Paslaugų teikėjo darbuotojas, tuomet užtenka tai pažymėti dokumento „6 TVŪD PD FK“ Forma kvalifikacijai (FK) 2 lentelėje.  Jei specialistas yra ne Paslaugų teikėjo darbuotojas, Paslaugų teikėjas privalo tai pažymėti FK lentelėje ir pateikti Pirkimo dokumentų Bendrųjų sąlygų „1 TVŪD PD BS“ 7.2-7.3 punktuose nurodytą informaciją.  *Pateikiami dokumentai elektroninėje formoje*. |

3.1.9. laikytis konfidencialumo įsipareigojimų, asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Klientų Paslaugų teikėjui suteikta informacija yra laikoma konfidencialia, nebent Klientai raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;

3.1.10. esant poreikiui suteikti galimybę Klientų atstovams dalyvauti atliekant interviu.

3.2. Klientai įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas (jų dalį) Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 5 (penkias) darbo dienas nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas (jų dalį), pasirašydami paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas (jų dalį), nurodydami suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdami (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Kiti Šalių įsipareigojimai nurodyti Sutarties priede.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientai priimtų tinkamai ir faktiškai suteiktas paslaugas (jų dalį) arba atsisakyti vykdyti Sutartį, jeigu Klientai, pažeisdami savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Klientų sumokėti už tinkamai ir faktiškai suteiktas paslaugas (jų dalį) Sutartyje nurodyta tvarka, sąlygomis ir terminais.

4.2. Klientai turi teisę:

4.2.1. nemokėti už tinkamai ir faktiškai suteiktas paslaugas (jų dalį), jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatę paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Klientų nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Klientų reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. reikalauti iš Paslaugų teikėjo kartu ir netesybų, ir realiai įvykdyti prievolę, kai Paslaugų teikėjas praleidžia prievolės įvykdymo terminą;

4.2.5. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties priede.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti savo pasiūlyme nurodytus subtiekėjus, kuriais grindžiama Paslaugų teikėjo kvalifikacija.

6.2. Subtiekėjo pasitelkimas nekeičia Paslaugų teikėjo atsakomybės dėl Sutarties įvykdymo. Paslaugų teikėjas gali pakeisti subtiekėjus, jeigu Sutarties vykdymo metu jie:

6.2.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.2.2. Paslaugų teikėjo pasiūlyme nurodyto subtiekėjo, kuriuo grindžiama Paslaugų teikėjo kvalifikacija, padėtis atitinka bent vieną Viešųjų pirkimų įstatymo 46 straipsnyje nustatytų pašalinimo pagrindų.

6.3. Apie subtiekėjų keitimą Paslaugų teikėjas iš anksto raštu turi informuoti Klientus, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Paslaugų teikėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai, kurie buvo nurodyti Paslaugų teikėjo pasiūlyme, gali būti keičiami tik gavus rašytinį Klientų sutikimą. Jeigu keičiami Paslaugų teikėjo pasiūlyme nurodyti subtiekėjai, kuriais grindžiama Paslaugų teikėjo kvalifikacija, Paslaugų teikėjas privalo pateikti jų kvalifikaciją patvirtinančius dokumentus tai dienai, kai Paslaugų teikėjas kreipiasi į Klientus su prašymu juos pakeisti. Prieš duodami sutikimą keisti Paslaugų teikėjo pasiūlyme nurodytus subtiekėjus, kuriais grindžiama Paslaugų teikėjo kvalifikacija, Klientai privalo patikrinti naujų, Paslaugų teikėjo pasiūlyme nenurodytų, subtiekėjų, kuriais grindžiama Paslaugų teikėjo kvalifikacija, kvalifikacijos atitiktį.

**7. SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nevykdo ar netinkamai vykdo sutartinius įsipareigojimus, apie kuriuos Paslaugų teikėjas buvo raštiškai įspėtas, tačiau per Klientų nustatytą terminą nepašalino paslaugų teikimo trūkumų, Klientų reikalavimu moka Klientams 5 (penkių) procentų nuo atitinkamai nesuteiktų ar netinkamai suteiktų paslaugų (jų dalies) kainos (be PVM), nurodytos Sutarties 2.1 papunktyje, dydžio baudą.

7.2. Jei Paslaugų teikėjas nevykdo savo sutartinių įsipareigojimų Sutartyje nurodytais terminais, Klientai turi teisę be oficialaus įspėjimo ir nesumažindami kitų savo teisių gynimo būdų pradėti skaičiuoti 0,02 (dviejų šimtųjų) procentų dydžio delspinigius nuo nesuteiktų ar netinkamai suteiktų paslaugų kainos (be PVM) už kiekvieną uždelstą dieną.

7.3. Jei Klientai nevykdo savo įsipareigojimų Sutartyje numatytais terminais, Paslaugų teikėjas turi teisę, apie tai įspėjęs Klientus, pradėti skaičiuoti 0,02 (dviejų šimtųjų) procentų dydžio delspinigius nuo neįvykdytų įsipareigojimų vertės (be PVM) už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo arba iki tol, kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kitos Šalys gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Sutartyje nustatyto Paslaugų teikėjo įsipareigojimo įvykdymo termino praleidimas 30 dienų;

8.3.2. netinkamos kokybės, t. y. Sutarties reikalavimų neatitinkančių, paslaugų teikimas, kai paslaugų teikimo trūkumai neištaisomi per Klientų nustatytą protingą terminą;

8.3.3. netinkamai teikiamos paslaugos (naudojamas ne Sutartyje numatytas atrankos ar apklausos būdas).

8.4. Klientai turi teisę vienašališkai nutraukti Sutartį, apie tai pranešę Paslaugų teikėjui raštu prieš 30 (trisdešimt) darbo dienų. Šiuo atveju Klientai privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Klientų momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientams raštu prieš 30 (trisdešimt) darbo dienų. Šiuo atveju Paslaugų teikėjas privalo visiškai atlyginti Klientų patirtus nuostolius.

8.5. Sutartis bet kada gali būti nutraukta raštišku visų Šalių susitarimu, Viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitoms Šalims raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kitos Šalys motyvuotai atsako ne vėliau kaip per 10 darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Asmenys, skiriami atsakingais už Sutarties vykdymą:

9.2.1. Klientas VRM – Eglė Vileikienė, Projektų ir kokybės valdymo skyriaus vyresnioji patarėja (tel. +370 5 2718379, el. p. egle.vileikiene@vrm.lt).

9.2.2. Klientas PD – Ramūnas Matonis, Komunikacijos skyriaus vedėjas (tel. +370 700 59 709, el. p. ramunas.matonis@policija.lt).

9.3. Šalių tarpusavio santykiai, neaptarti Sutartyje, reguliuojami Civilinio kodekso ir kitų teisės aktų nustatyta tvarka.

9.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitoms Šalims su siūlymu pradėti derybas.

9.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitas Sutarties Šalis Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.6. Sutarčiai aiškinti bei ginčams spręsti taikoma Lietuvos Respublikos teisė.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitoms Šalims ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.8. Sutartis sudaryta elektroniniu formatu vienu egzemplioriumi, Šalių pasirašytu kvalifikuotais elektroniniais parašais.

9.9. Sutarties neatskiriamas priedas – Techninė specifikacija, 2 lapai.

PRIDEDAMA. Paslaugų teikėjo užpildyta pasiūlymo forma ir forma kvalifikacijai, 4 lapai.

|  |  |  |
| --- | --- | --- |
| **10. ŠALIŲ REKVIZITAI**   |  |  | | --- | --- | | **KLIENTAS VRM**  **Lietuvos Respublikos vidaus**  **reikalų ministerija**  Duomenys kaupiami ir saugomi Juridinių  asmenų registre, kodas 188601464  PVM mokėtojo kodas LT886014610  Šventaragio g. 2, 01510 Vilnius  Tel. (8 5) 271 7130  El. paštas: bendrasisd@vrm.lt  A. s. LT03 4040 0636 1000 1073  mokėtojas – LR finansų ministerija,  Finansų įstaigos kodas 40400  Ministerijos kanclerė  Jovita Petkuvienė  **PASLAUGŲ TEIKĖJAS**  **UAB „Spinter tyrimai“**  Duomenys kaupiami ir saugomi Juridinių asmenų registre, kodas 125977841  PVM mokėtojo kodas LT259778410 Tilto g. 35-5A, Vilnius  Tel. +370 699 30122  El. paštas: ignas@sprinter.lt  A. s. LT96 7300 0100 7256 2573  Swedbank AB  Banko kodas 73000  Direktorė    Raimonda Mikalajūnaitė | KLIENTAS PD **Policijos departamentas prie Lietuvos**  **Respublikos vidaus reikalų ministerijos**  Duomenys kaupiami ir saugomi Juridinių asmenų registre, kodas 188785847  PVM mokėtojo kodas LT100005428413 Saltoniškių g. 19, 08106 Vilnius  Tel. +370 700 60 000  El. paštas: info@policija.lt  A. s. LT87 4040 0636 1000 1307  Lietuvos Respublikos finansų ministerija,  Finansų įstaigos kodas 40400  Vyriausiasis patarėjas  Romualdas Voišnis | |