2024 m. d.

Paslaugų viešojo pirkimo-pardavimo sutarties Nr.

priedas

**TECHNINĖ SPECIFIKACIJA**

**Perkančioji organizacija:** Lietuvos Respublikos vidaus reikalų ministerija.

**Klientai:** Vidaus reikalų ministerija ir Policijos departamentas prie Lietuvos Respublikos vidaus reikalų ministerijos.

**Pirkimo objektas:** Dviejų gyventojų apklausų apie viešojo saugumo būklės ir teisėsaugos institucijų darbo vertinimą, atlikimas.

**Pirkimo tikslas:** Gyventojų apklausos tikslas – išsiaiškinti gyventojų požiūrį į viešojo saugumo būklę ir teisėsaugos institucijų darbo vertinimą Lietuvoje.

**Pirkimo objekto perkamoms paslaugoms keliami reikalavimai:**

1. Paslaugų teikėjas visose šalies savivaldybėse (išskyrus Neringos ir Birštono) atlikdamas dvi atskiras apklausas 2024 m. ir 2025 m. turi apklausti ne mažiau kaip 3000 respondentų kasmet. Apklausos turi vykdoma Omnibuso metodu balandžio-birželio mėn. arba rugpjūčio-lapkričio mėn.

2. Paslaugų teikėjas vykdydamas dvi atskirtas apklausas (2024 m. ir 2025 m.) gali jas atlikti kombinuotu būdu: ne mažiau kaip 2000 gyventojų kasmet turi būti apklausti jų būstuose tiesioginio interviu būdu (CAPI), likusi dalis gali būti apklausti internetinės apklausos būdu (CAWI).

3. Respondentai šiai reprezentatyviai gyventojų apklausai turi būti atrinkti taikant daugiapakopę stratifikuotą atsitiktinę 15–80 metų amžiaus žmonių atranką. Internetinės apklausos atveju – gali būti taikoma kvotinė atranka.

4. Respondentų sudėtis turi atitikti 15–80 metų Lietuvos gyventojų sudėtį pagal lytį, amžių, išsimokslinimą, tautybę, gyvenvietės tipą, apskritis.

5. Paslaugų teikėjas privalo su Klientais suderinti jo parengtą atitinkamo laikotarpio klausimyną, kuriame būtų ne mažiau kaip 55 klausimai, ir pateikti šiuos klausimynus derinti Klientams šiais terminais:

5.1. dėl 2024 m. apklausos – ne vėliau kaip per 1 mėnesį nuo sutarties įsigaliojimo dienos;

5.2. dėl 2025 m. apklausos – ne vėliau kaip iki 2025 m. kovo 1d.

6. Paslaugų teikėjas, gavęs iš Klientų pastabas ir pasiūlymus, nurodytus šios techninės specifikacijos 5 punkte, privalo klausimynus patikslinti per 5 darbo dienas.

7. Atlikęs atitinkamą apklausą, Paslaugų teikėjas turi suvesti duomenis į SPSS kompiuterinę programą.

8. Paslaugų teikėjas Klientams apklausų rezultatus turi pateikti šiais terminais:

8.1. už 2024 m. apklausą – ne vėliau kaip iki 2024 m. gruodžio 13 d.;

8.2. už 2025 m. apklausą – ne vėliau kaip iki 2025 gruodžio 13 d.

9. Paslaugų teikėjas Klientams taip pat turi pateikti suvestus duomenis į SPSS kompiuterinę programą elektroninėje laikmenoje bei du atspausdintus ir į USB atmintinę įrašytus apklausos rezultatų egzempliorius, kurie turi atitikti šiuos reikalavimus:

9.1 ne mažiau kaip 5 puslapių A4 formato teksto (*Word* formatu) aprašyta tyrimo metodika;

9.2. ne mažiau kaip 60 puslapių A4 formato lentelių su apklausos duomenimis (turi būti pateiktos kryžminės lentelės pagal amžių, lytį, išsilavinimą, socialinę padėtį, gyvenamąją vietą ir kitus požymius su pagrindiniais klausimais).

10. Teikiant paslaugas turi būti užtikrintas visų šioje techninėje specifikacijoje nurodytų reikalavimų įvykdymas.

11. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, vykdomas žaliasis pirkimas.

|  |  |
| --- | --- |
| **KLIENTAS VRM**  **Lietuvos Respublikos vidaus**  **reikalų ministerija**  Ministerijos kanclerė  Jovita Petkuvienė PASLAUGŲ TEIKĖJAS **UAB „Spinter tyrimai“**  Direktorė    Raimonda Mikalajūnaitė | KLIENTAS PD **Policijos departamentas prie Lietuvos**  **Respublikos vidaus reikalų ministerijos**  Vyriausiasis patarėjas  Romualdas Voišnis |